и за да се произнесе, взе предвид следното:
Производство е касационното по реда на чл.63, ал.1, изр.2 от Закона за 
административните нарушения и наказания (ЗАНН) от във връзка с чл.208 и 
следващите от  Административно процесуалния кодекс(АПК).
Образувано е по касационна жалба на С. Б. В., с А. гр.Я., против 
Решение № 5885/25.11.2010 год., постановено по н.а.х.д. № 407 по описа на 
Районен съд – Разлог за 2010 год. Навеждат се доводи за неправилност и 
незаконосъобразност на решението, поради постановяването му в нарушение на 
материалния закон и при съществено нарушение на процесуални правила. Твърди се 
недоказаност на административното нарушение и неправилно приложение на 
материалния закон, като е ангажирана административно-наказателната отговорност 
на В., като физическо лице. Иска се отмяна на съдебния акт.
Ответникът – Р. В. М. С. (РВМС) гр.Б. в съдебното заседание не изпраща 
представител и не взима отношение по жалбата.
Прокурорът от О. П. – Б. дава мотивирано заключение за неоснователност на 
касационната жалба.
Административен съд – Б. намира, че жалбата е процесуално допустима като 
подадена в срока по чл.211, ал.1 от АПК, от надлежна страна имаща право и 
интерес от обжалването.
Разгледана по същество жалбата е неоснователна.
С атакуваното решение Районен съд – Разлог е потвърдил Наказателно 
постановление (НП) № 114/28.04.2010 год. на Директора на РВМС гр.Б., с което на 
С. Б. В. е наложено административна наказание “глоба” в размер на 1500.00 лева 
за нарушение на чл.12, ал.1 от Закона за храните (ЗХ), обявено за наказуемо с 
административно наказание с чл.42, ал.1 от ЗХ. За да постанови този резултат 
съдът е възприел за виновно извършено и съставомерно нарушението, вменено на 
касационния жалбоподател. Прието е, че на 13.02.2010 год. на кооперативния 
пазар в гр.Я. В. е извършвала продажба на печени кюфтета на скара във временен 
търговски обект, нерегистриран по ЗХ.
Изводите на първоинстанционния съд кореспондират на установената правилно 
фактическа обстановка и се споделят изцяло от настоящия състав на касационната 
инстанция. По делото са събрани гласни и писмени доказателства. Преценени в 
съвкупност, те налагат направените от Районния съд изводи. Нарушението е 
извършено от В. виновно, квалифицирано е правилно от административно наказващия 
орган, в административната и съдебна фаза не са допуснати съществени нарушения 
на процесуалните правила. 
Направените в касационната жалба възражения за незаконосъобразност на 
наказателното постановление, поради постановяването му при съществени 
процесуални нарушения, водещи до ограничаване правото на защита на нарушителя, 
са неоснователни. При съставяне на акта за административно нарушение (АУАН) и 
издаването на наказателното постановление не са допуснати нарушения на ЗАНН и 
ЗХ. АУАН е съставен от компетентен орган съобразно изискванията на ЗАНН и ЗХ, 
налице е и пълно съответствие на описаното в него нарушение и възпроизвеждането 
му в НП. Както в АУАН така и в НП е посочено, че С. В. е управител на ”Зет-Ати-
С. Б. В.”, поради което и не е налице твърдяното в касационната жалба 
разминаване между АУАН и НП. Направените в АУАН констатации не са опровергани 
от доказателствата по делото. Акта е съставен в момента на проверката и е 
връчен на нарушителя, който го е подписал със съответно възражение. Видно от 
отразеното в АУАН възражение, касационния жалбоподател е бил наясно, че 
извършва продажба на храни в нерегистриран търговски обект. В. е изразила 
несъгласие с констатациите в акта, като е посочила, че кметството не й 
осигурява място с течаща вода и канализация за да направи обекта и да го 
регистрира, като ВТО.
 Предвид изложеното, обжалваното решение се явява правилно и обосновано, не са 
налице сочените касационни основания за отмяната му, поради което следва да се 
остави в сила.
Водим от горното и на основание чл.221, ал.1 и ал.2 от АПК, Административен съд 
– Б.

Р Е Ш И:

ОСТАВЯ В СИЛА Решение № 5885/25.11.2010 год., постановено по н.а.х.д. № 407 по 
описа на Районен съд – Разлог за 2010 год.
Решението не подлежи на обжалване.

Председател: /п/ Мария Тодорова
   
  Членове:

       1…………………/п/ Иван Шекерлийски

        2………………... /п/ Стоянка Пишиева-Сахатчиева

Вярно с оригинала!
Г.Б.